Likumprojekts

**Grozījumi Komercdarbības atbalsta kontroles likumā**

Izdarīt Komercdarbības atbalsta kontroles likumā (Latvijas Republikas Saeimas un Ministru Kabineta Ziņotājs, 2003, 2.nr.; 2004, 9.nr.; 2006, 24.nr.; 2007, 23.nr.; 2008, 15.nr.; 2009, 10.nr.) šādus grozījumus:

1. Aizstāt visā likumā vārdu "eiro" ar vārdu "*euro*".

2. Izslēgt visā likumā vārdus "ekvivalentu latos saskaņā ar Latvijas Bankas noteikto iepriekšējā gada vidējo valūtas maiņas kursu".

3. Izslēgt visā likumā vārdus "ekvivalentu latos saskaņā ar Latvijas Bankas noteikto iepriekšējā mēneša vidējo valūtas maiņas kursu".

4. Izslēgt visā likumā vārdus "ekvivalentu latos saskaņā ar Latvijas Bankas noteikto valūtas maiņas kursu dienā, kad pieņemts lēmums par atbalsta piešķiršanu".

5. Izslēgt visā likumā vārdus "ekvivalentu latos saskaņā ar Latvijas Bankas noteikto vidējo valūtas maiņas kursu iepriekšējā mēnesī".

6. Izslēgt 26.panta pirmajā daļā vārdus "eiro ekvivalents latos saskaņā ar Latvijas Bankas noteikto iepriekšējā mēneša vidējo maiņas kursu projekta paziņojuma iesniegšanas dienā".

7. Izslēgt 36.1 panta pirmajā daļā vārdus "ekvivalentu latos saskaņā ar Latvijas Bankas noteikto valūtas maiņas kursu dienā, kad pieņemts lēmums par atbalsta piešķiršanu".

Likums stājas spēkā 2014.gada 1.janvārī.

Finanšu ministrs

Andris Vilks